叢蘭

叢蘭（），字廷秀，號豐山，山東文登人，明朝政治人物，弘治庚戌進士，官至南京工部尚書。

 生平 
成化十九年（1483年）癸卯科山東鄉試第六十六名舉人。弘治三年（1490年）中式庚戌科會試第七十名，三甲第三十八名進士。授戶科給事中，彈劾梁芳、陳喜、汪直、韋興等人，進兵科右給事中，并罷免都督僉事吳安等人，升通政參議。蒙古小王子俺答汗侵犯大同，命其擔任經略紫荊關等地，獲勝。正德三年（1508年），進通政司左通政，次年出理延綏屯田。安化王朱寘鐇謀反，叢蘭陳言稱官員腐敗。劉瑾大怒，矯旨嚴責，而給事中張瓚、御史汪賜亦彈劾叢蘭。數月后，劉瑾被誅，叢蘭升為通政使，不久升戶部右侍郎，督理三邊軍餉。正德六年（1511年），兼管固、靖等處軍務。同年冬，賑災河南等地饑荒，并率軍平定河南白蓮教趙景隆作亂。次年巡視居庸關等地、兼督宣府、大同軍餉，進右都御史，總制宣府、大同、山東軍務，因敵寇作亂失事停半年俸祿。正德十年，改為漕運總督，后兼巡撫江北。四年后，因忤逆兵部尚書王瓊，解漕運總督職位，專任巡撫。寧王朱宸濠謀反，叢蘭移鎮瓜州。正德十五年（1520年），遷南京工部尚書。乞致仕，卒贈太子少保《明史》（卷185）：叢蘭，字廷秀，文登人。弘治三年進士。為戶科給事中。中官梁芳、陳喜、汪直、韋興，先以罪擯斥，復夤緣還京。蘭因清寧宮災，疏陳六事，極論芳等罪，諸人遂廢。尋言：「吏部遵詔書，請擢用建言詿誤諸臣，而明旨不盡從，非所以示信。失儀被糾，請免送詔獄。畿內征徭繁重，富民規免，他戶代之，宜厘正。」章下所司。進兵科右給事中。都督僉事吳安以傳奉得官，蘭請罷之。時命撥團營軍八千人修九門城濠，蘭言：「臣頃簡營軍，詔許專事訓練，無復差撥，命下未幾，旋復役之，如前詔何。」遂罷遣。遷通政參議。小王子犯大同，命經略紫荊、倒馬諸關塞蹊隧可通敵騎者百十所。正德三年進左通政。明年冬出理延綏屯田。安化王寘鐇反，蘭奏陳十事，中言：「文武官罰米者，鬻產不能償。朝臣謫戍，刑官妄引新例鍛煉成獄，沒其家貲。校尉遍行邊塞，勢焰薰灼，人不自保。」劉瑾大惡之，矯旨嚴責。給事中張瓚、御史汪賜等遂希旨劾蘭。瑾方憂邊事，置不問。數月，瑾誅，進通政使。俄擢戶部右侍郎，督理三邊軍餉。六年，陝西巡撫都御史藍章以四月寇亂移駐漢中。會河套有警，乃命蘭兼管固、靖等處軍務。蘭上言：「陝西起運糧草，數為大戶侵牟，請委官押送。每鎮請發內帑銀數萬，預賣糧草。御史張彧清出田畝，請蠲免子粒，如弘治十八年以前科則。靈州鹽課，請照例開中，召商糴糧。軍士折色，主者多克減，乞選委鄰近有司散給。」從之。是年冬，南畿及河南歲侵，命蘭往振。未赴而河北賊自宿遷渡河，將逼鳳陽。乃命蘭以本官巡視廬、鳳、滁、和，兼理振濟。河南白蓮賊趙景隆自稱宋王，掠歸德，蘭遣指揮石堅、知州張思齊等擊斬之。九月，賊平。論功賚金幣，增俸一級，召還理部事。部無侍郎缺，乃命添註。明年，大同有警，命巡視居庸、龍泉諸關。尋兼督宣、大軍餉，進右都御史，總制宣、大、山東軍務。令內地皆築堡，寇至收保如塞下。寇五萬騎自萬全右衛趨蔚州大掠，又三萬騎入平虜南城，以失事停半歲俸。十年夏，改督漕運，尋兼巡撫江北。中官劉允取佛烏思藏，道蘭境，入謁，辭不見。允需舟五百余艘、役夫萬余人，蘭馳疏極陳其害。不報。居四年，以事忤兵部尚書王瓊，解漕務，專任巡撫。寧王宸濠反，蘭移鎮瓜州。十五年，遷南京工部尚書。世宗即位，御史陳克宅劾蘭附江彬。帝以蘭素清謹，釋勿問。蘭遂乞休去。卒，贈太子少保。。

著作
著有《丰山奏议》、《经略录》、《漕运录》等。

 家族 
曾祖叢俊忠；祖父叢實榮；父叢春，母劉氏。

《豐山恩榮次第圖冊》
中國國家博物館藏有《豐山恩榮次第圖冊》，紙本、設色，寬45.9厘米。長91.4厘米。圖冊共四十九開，其中四十六開圖繪，反映叢蘭一生的經歷，標題分別為：芸窗肄業、雲程祖道、月桂秋香、金榜登名、戶科給事，指斥權奸、回話認罪、螭須簪筆、職掌十庫、對鼓折獄、被命選軍、點選官軍、欽賜羊酒、誥命封贈、銀台晉秩、經略三關、艦畫延綏、欽賞銀牌、督理寧夏、總督三邊、提督固靖、經筵侍講、青宮正字、巡視鳳廬、蔭子賜幣、總督宣大、巡視西路、總制四鎮、甘肅遇虜、凱捷歸朝、欽獎金巾、敕賜旌獎、督理漕運、浚河修路、職專巡撫、奏論回天、疏毀迎佛、矯詔蔟賑、誥函累賜、自陳乞休、梓里榮歸、賜兆焚黃、詔允致仕、奉敕修塋、子姓祭掃、遣官諭祭。

参考文献

Category:南京工部尚書
Category:明朝追赠太子少保
Category:明朝漕運總督
Category:明朝右都御史
Category:明朝江北巡撫
Category:明朝户部右侍郎
蘭
Category:明朝户科给事中
Category:文登人
Category:明朝兵科右給事中
Category:明朝通政使司參議
Category:明朝左通政
Category:明朝通政使